**DĖL PANEVĖŽIO RAJONO SAVIVALDYBĖS 2021 METŲ BIUDŽETO PATVIRTINIMO**

2021 m. vasario 25 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies   
15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, Savivaldybės taryba n u s p r e n d ž i a:

1. Patvirtinti Panevėžio rajono savivaldybės 2021 metų biudžetą:

1.1. 38 494,8 tūkst. eurų pajamų ir dotacijų, 2 404,3 tūkst. eurų lėšų iš kitų finansavimo šaltinių (1 priedas);

1.2. 700,0 tūkst. eurų biudžetinių įstaigų pajamų (2 priedas);

1.3. 38 494,8 tūkst. eurų asignavimų programoms finansuoti, paskirstytus pagal lėšų šaltinius ir asignavimų valdytojus, – 34 340,9 tūkst. eurų išlaidoms, iš jų: 22 786,5 tūkst. eurų darbo užmokesčiui ir 4 153,9 tūkst. eurų turtui įsigyti (3 priedas);

1.4. 2 404,3 tūkst. eurų kitų finansavimo šaltinių paskirstymą – 1 288,5 tūkst. eurų išlaidoms, iš jų: 51,6 tūkst. eurų darbo užmokesčiui ir 1 115,8 tūkst. eurų turtui įsigyti (4 priedas);

1.5. Projektų, kurie bus vykdomi Europos Sąjungos ir kitų fondų finansinės paramos, prisidedant savivaldybės biudžeto lėšomis, sąrašą (5 priedas).

2. Įpareigoti savivaldybės biudžeto asignavimų valdytojus:

2.1. per 15 darbo dienų patvirtinti savo ir pavaldžių įstaigų programų sąmatas ir pateikti Finansų skyriui;

2.2. taupiai ir pagal patvirtintas išlaidų sąmatas naudoti skirtus biudžeto asignavimus;

2.3. neprisiimti įsipareigojimų, nesudaryti darbų atlikimo ir paslaugų pirkimo sutarčių, kol nėra tam tikslui numatytų lėšų atitinkamoje programoje;

2.4. 2022 m. sausio 1 d. įsiskolinimas (mokėtinos sumos, išskyrus sumas paskoloms grąžinti) turi būti ne didesnis už 2021 m. sausio 1 d. įsiskolinimą (mokėtinas sumas, išskyrus sumas paskoloms grąžinti).

**PANEVĖŽIO RAJONO SAVIVALDYBĖS ADMINISTRACIJOS**

**FINANSŲ SKYRIU**S

Panevėžio rajono savivaldybės tarybai

**SPRENDIMO „DĖL PANEVĖŽIO RAJONO SAVIVALDYBĖS 2021 METŲ BIUDŽETO PATVIRTINIMO“ PROJEKTO AIŠKINAMASIS RAŠTAS**

2021 m. vasario 12 d.

Panevėžys

**1. Sprendimo projekto tikslai ir uždaviniai.**

Lietuvos Respublikos vietos savivaldos įstatymas ir Lietuvos Respublikos biudžeto sandaros įstatymas įpareigoja savivaldybių tarybas kasmet patvirtinti savivaldybių biudžetus.

**2. Siūlomos teisinio reguliavimo nuostatos.**

Biudžeto sandaros įstatymo 26 straipsnio 5 punkte nurodyta, kad savivaldybių tarybos turi patvirtinti savo biudžetus per du mėnesius nuo Valstybės biudžeto ir savivaldybių biudžetų finansinių rodiklių patvirtinimo. Laiku nepatvirtinus Savivaldybės 2021 metų biudžeto, Finansų ministerija Savivaldybei neperves skirtų specialiųjų tikslinių dotacijų.

**3. Laukiami rezultatai.**

Panevėžio rajono savivaldybės 2021 metų biudžeto projektas parengtas vadovaujantis Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, Panevėžio rajono savivaldybės 2021–2023 metų strateginiu veiklos planu, Panevėžio rajono savivaldybės tarybos sprendimais, atsižvelgiant į Lietuvos Respublikos ministerijų pateiktą informaciją apie skirtas specialiąsias tikslines dotacijas savivaldybių biudžetams, 2021 metų biudžetinių įstaigų ir Savivaldybės administracijos skyrių pateiktus duomenis apie planuojamas gauti pajamas ir išlaidas.

Vykdant biudžetą bus užtikrintas visų biudžetinių įstaigų finansavimas, numatytų programų vykdymas.

**4. Lėšų poreikis ir šaltiniai.**

Detali informacija pateikta 5 dalyje.

**5. Kiti sprendimui priimti reikalingi pagrindimai, skaičiavimai ar paaiškinimai.**

**PAJAMOS**

Panevėžio rajono savivaldybės 2021 metų biudžeto planuojamos pajamos – 38 494,8 tūkst. eurų. Apyvartos lėšos (laisvas lėšų likutis) – 2 404,3 tūkst. eurų, iš kurių Aplinkos apsaugos rėmimo programos, Sveikatos apsaugos rėmimo programos ir biudžetinių įstaigų pajamos yra tikslinės lėšos, o likusi laisvo likučio suma – 2 050,5 tūkst. eurų: iš šio likučio turės būti skiriama kreditiniam įsiskolinimui 2021 m. sausio 1 d. apmokėti, kitiems įsipareigojimams ir remonto, ilgalaikio turto įsigijimo, modernizavimo ir kitiems darbams.

Kartu su apyvartos lėšomis biudžeto apimtis – 40 899,1 tūkst. eurų.

Lietuvos Respublikos Seimas 2020 m. gruodžio 22 d. patvirtino Lietuvos Respublikos 2021 metų valstybės biudžeto ir savivaldybių biudžetų finansinių rodiklių įstatymą. Šio įstatymo 6 priede numatytas savivaldybių biudžetams finansinis rodiklis – prognozuojamos gauti pajamos, kuriuo savivaldybės vadovaujasi, rengdamos savo biudžetus. Panevėžio rajono savivaldybės prognozuojamos gauti pajamos sudaro 21 901,0 tūkst. eurų, iš jų: 20 581,0 tūkst. eurų gyventojų pajamų mokestis, 640,0 tūkst. eurų žemės mokestis, 6,0 tūkst. eurų paveldimo ir dovanojamo turto mokestis, 290,0 tūkst. eurų nekilnojamojo turto mokestis, 50,0 tūkst. eurų valstybės rinkliavos, 60,0 tūkst. eurų nuomos mokestis už valstybinę žemę ir valstybinio vidaus vandenų fondo vandens telkinius, 3,0 tūkst. eurų pajamos iš baudų, konfiskuoto turto ir kitų netesybų, 1,0 tūkst. eurų kitų neišvardytų pajamų.

Gyventojų pajamų mokesčio procentinė dalis, tenkanti savivaldybei 2021 metais, sudarys   
48,19 proc. (1,98 proc. daugiau), 2020 m. sudarė 46,21 proc.

Kiekvienai savivaldybei biudžetui skiriama gyventojų pajamų mokesčio dalis (procentais), pagal kurią Valstybinė mokesčių inspekcija faktiškai gautas lėšas iš gyventojų pajamų mokesčio perveda savivaldybei. Panevėžio rajono savivaldybei patvirtinta 1,2191 proc. gyventojų pajamų mokesčio dalis.

Savivaldybė savarankiškai planuoja tik nedidelę dalį pajamų, iš jų: 55,0 tūkst. eurų mokesčiai už aplinkos teršimą, 9,0 tūkst. eurų vietinės rinkliavos, 50,0 tūkst. eurų mokestis už medžiojamųjų gyvūnų išteklius, 75,0 tūkst. eurų kiti mokesčiai už valstybinius gamtos išteklius, 98,0 tūkst. eurų pajamos už patalpų nuomą, 144,0 tūkst. eurų pajamos už atsitiktines paslaugas, 458,0 tūkst. eurų įmokos už išlaikymą švietimo, socialinės apsaugos ir kitose įstaigose. Šios pajamos palyginti su   
2020 m. padidėjo 63,0 tūkst. eurų, arba 7,7 proc.

2021 m. planuojama gauti 681,0 tūkst. eurų vietinės rinkliavos už komunalinių atliekų tvarkymą. Šios lėšos skiriamos Savivaldybės administracijai atsiskaityti su UAB Panevėžio regiono atliekų tvarkymo centru už komunalinių atliekų surinkimą ir tvarkymą. Planuojama, kad bus surinkta daugiau 1,0 tūkst. eurų nei 2020 m.

10,7 tūkst. eurų planuojama gauti Europos Sąjungos finansinės paramos lėšų neformaliajam vaikų švietimui, 2020 m. buvo planuota gauti 75,3 tūkst. eurų, tai 2021 m. 64,6 tūkst. eurų arba   
85,8 proc. mažiau. Skiriamos lėšos tik vieno mėnesio veikloms apmokėti (2020 m. gruodžio mėn.), projektas bus tęsiamas iš valstybės biudžeto lėšų.

Valstybės biudžeto specialių tikslinių dotacijų planuojama gauti 13 319,1 tūkst. eurų, iš jų:   
4 011,3 tūkst. eurų valstybinėms (perduotoms savivaldybėms) funkcijoms atlikti, kurios išaugo   
247,1 tūkst. eurų, arba 6,2 proc. (iš dotacijų daugiausia didėjo socialinės paslaugos 114,2 tūkst. eurų, socialinė parama mokiniams 61,4 tūkst. eurų ir savižudybių prevencija 22,0 tūkst. eurų); 8 018,2 tūkst. eurų mokymo lėšų, daugiau 579,4 tūkst. eurų, arba 7,8 proc. nei 2020 m., didžioji lėšų dalis yra skirta mokytojų darbo užmokesčiui, tai sudaro 78,9 proc. visų mokymo lėšų. Iš Valstybės biudžeto pagal atskirus teisės aktus planuojama gauti 369,6 tūkst. eurų ir 920,0 tūkst. eurų iš valstybės investicijų programos melioracijos objektams.

2021 m. vykdomiems projektams Europos Sąjungos ir kitos tarptautinės finansinės paramos lėšomis planuojama gauti 1 827,8 tūkst. eurų ES finansinės paramos, ir Savivaldybė šiems projektams vykdyti turi prisidėti 651,4 tūkst. eurų.

**ASIGNAVIMAI**

2021 m. Panevėžio rajono savivaldybė biudžeto asignavimai planuojami 40 899,1 tūkst. eurų.

Panevėžio rajono savivaldybės 2021 metų biudžeto projekto asignavimai paskirstyti   
8 programoms vykdyti.

**01 Savivaldybės valdymo programai** skiriama 8 210,7 tūkst. eurų.

104,7 tūkst. eurų Kontrolės ir audito tarnybai, iš jų: 104,6 tūkst. eurų savivaldybės biudžeto lėšos,   
0,1 tūkst. eurų savivaldybės biudžeto laisvas lėšų likutis.

924,7 tūkst. eurų Priešgaisrinei tarnybai, iš jų: 886,6 tūkst. eurų valstybės (valstybės perduotoms savivaldybėms) funkcijoms vykdyti, 38,1 tūkst. eurų savivaldybės biudžeto lėšos.

6 450,7 tūkst. eurų Savivaldybės administracijai, iš jų: 4 392,0 tūkst. eurų biudžeto lėšos (472,4 tūkst. eurų paskoloms grąžinti ir palūkanoms už paskolas mokėti), 1 558,7 tūkst. valstybės (valstybės perduotoms savivaldybėms) funkcijoms vykdyti lėšos, 32,5 tūkst. eurų įstaigos pajamų lėšos, 73,4 tūkst. eurų ES lėšos, 247,7 tūkst. eurų savivaldybės biudžeto laisvas lėšų likutis, 34,2 tūkst. eurų pajamų lėšų likutis ir 112,2 tūkst. eurų skolintos lėšos.

181,9 tūkst. eurų seniūnijų veiklai, iš jų: 132,4 tūkst. eurų biudžeto lėšos, 49,5 tūkst. eurų savivaldybės biudžeto laisvas lėšų likutis.

384,0 tūkst. eurų valstybinės (valstybės perduotoms savivaldybėms) funkcijoms vykdyti lėšos skirtos švietimo įstaigų mokinių nemokamo maitinimo išlaidoms.

164,7 tūkst. eurų valstybinės (valstybės perduotoms savivaldybėms) funkcijoms vykdyti lėšos Socialinių paslaugų centro socialinėms paslaugoms.

**02 Ugdymo proceso ir kokybiškos ugdymosi aplinkos užtikrinimo programai** skiriama   
16 465,0 tūkst. eurų.

16 000,1 tūkst. eurų švietimo įstaigoms išlaikyti, iš jų: 7 861,5 tūkst. eurų mokymo lėšos. Lėšos skiriamos pagal sąlyginį klasių (grupių) skaičių ir mokinių skaičių jose. 7 079,4 tūkst. eurų švietimo įstaigų aplinkos lėšos (iš jų: 630,6 tūkst. eurų mokinių pavėžėjimui, 53,3 tūkst. eurų 2020 m. švietimo įstaigų vykdomiems 12 ES programos „Erasmus+“ projektams, neformaliajam vaikų švietimui   
120,2 tūkst. eurų, 7,0 tūkst. eurų Trečiojo amžiaus universiteto veikloms, 15,6 tūkst. eurų už 2020 m. savarankiškai vykdytus ES projektus, nuo gautos sumos 15 procentų skiriama įstaigoms), 84,4 tūkst. eurų valstybės lėšos, skirtos skaitmeniniam ugdymui, 11,2 tūkst. eurų vyriausybės rezervo lėšos mokinių, patiriančių mokymosi sunkumų, konsultacijoms, 0,1 tūkst. eurų ESI lėšos neformaliajam vaikų švietimui, 0,5 tūkst. eurų valstybės lėšos neformaliajam vaikų švietimui, 366,9 tūkst. eurų įstaigų pajamų lėšos, 459,2 tūkst. eurų savivaldybės biudžeto laisvas lėšų likutis ir 136,9 tūkst. eurų švietimo įstaigų pajamų lėšų likutis.

429,4 tūkst. eurų Savivaldybės administracijai, iš jų: 156,7 tūkst. eurų mokymo lėšos,   
105,8 tūkst. eurų biudžeto lėšos (iš jų: 3,0 tūkst. eurų spaudinių leidybai, 20,0 tūkst. eurų Vaikų socializacijos programai, Vaikų vasaros užimtumo ir poilsio programai, Smurto ir patyčių prevencijos programai, 10,0 tūkst. eurų studijų rėmimui, 7,0 tūkst. eurų suaugusiųjų neformaliojo švietimo rėmimui), 4,7 tūkst. eurų ESI lėšos neformaliajam vaikų švietimui, 42,7 tūkst. eurų ES lėšos projektams vykdyti, 116,2 tūkst. eurų valstybės lėšos vaikų neformaliajam švietimui, 3,3 tūkst. eurų valstybės lėšos projektams vykdyti.

35,5 tūkst. eurų kultūros įstaigos, iš jų: 5,9 tūkst. eurų ESI lėšos neformaliajam vaikų švietimui ir 29,6 tūkst. eurų valstybės lėšos neformaliajam vaikų švietimui.

**03 Aktyvaus bendruomenės gyvenimo skatinimo programai** skiriama 4 158,7 tūkst. eurų.

1 124,3 tūkst. eurų Savivaldybės administracijai, iš jų: 52,8 tūkst. eurų ES lėšos projektams vykdyti, 1 071,5 tūkst. eurų biudžeto lėšos (iš jų: 5,0 VšĮ „Bistrampolio dvaras“ festivaliui, 10,0 tūkst. eurų kultūros įstaigų kolektyvų kelionėms, 85,0 tūkst. eurų nevyriausybinių organizacijų rėmimui, 45,0 tūkst. eurų religinių bendruomenių rėmimui, 40,0 tūkst. eurų nevyriausybinių organizacijų rėmimui (sporto srities), 21,0 tūkst. eurų jaunimo užimtumo skatinimui).

1 934,5 tūkst. eurų kultūros įstaigų veiklai, iš jų: 1 764,2 tūkst. eurų biudžeto lėšos, lėšos (iš jų: 60,0 tūkst. eurų pagrindinių rajono renginių rengimui), 44,7 tūkst. eurų pajamų už paslaugas lėšos, 19,4 tūkst. eurų valstybės lėšos kultūros darbuotojų darbo užmokesčiui, 95,8 tūkst. eurų savivaldybės biudžeto laisvas lėšų likutis ir 10,4 tūkst. eurų kultūros centrų pajamų lėšų likutis.

1 064,0 tūkst. eurų bibliotekų veiklai, iš jų: 968,6 tūkst. eurų biudžeto lėšos, 2,1 tūkst. eurų pajamų už paslaugas lėšos, 13,6 tūkst. eurų valstybės lėšos kultūros darbuotojų darbo užmokesčiui, 41,2 tūkst. eurų valstybės lėšos viešosioms bibliotekoms dokumentams įsigyti, 37,3 tūkst. eurų savivaldybės biudžeto laisvas lėšų likutis ir 1,2 tūkst. eurų pajamų lėšų likutis.

12,9 tūkst. eurų Švietimo centrui savivaldybės biudžeto lėšos.

23,0 tūkst. eurų Paįstrio seniūnija savivaldybės biudžeto laisvas lėšų likutis.

**04 Rajono infrastruktūros priežiūros, modernizavimo ir plėtros programai** skiriama   
2 208,8 tūkst. eurų.

1 683,1 tūkst. eurų Savivaldybės administracijai, iš jų: 197,1 tūkst. eurų ES lėšos, 848,9 tūkst. eurų savivaldybės lėšos, 29,1 tūkst. eurų valstybės (valstybės perduotoms savivaldybėms) funkcijoms vykdyti lėšos, 34,8 tūkst. eurų valstybės lėšos projektams vykdyti ir 573,2 tūkst. eurų savivaldybės biudžeto laisvas lėšų likutis.

515,7 tūkst. eurų seniūnijoms, iš jų: 235,9 tūkst. eurų biudžeto lėšos, 30,7 tūkst. eurų įstaigų pajamų lėšos, 229,5 tūkst. eurų savivaldybės biudžeto laisvas lėšų likutis ir 19,6 tūkst. eurų pajamų lėšų likutis.

10,0 tūkst. eurų Paįstrio kultūros centras savivaldybės biudžeto laisvas lėšų likutis.

**05 Socialinės atskirties mažinimo programai** skiriama 5 612,5 tūkst. eurų.

3 719,2 tūkst. eurų Savivaldybės administracijai, iš jų: 265,3 tūkst. eurų ES lėšos,   
3 259,4 tūkst. eurų savivaldybės biudžeto lėšos, 3,7 tūkst. eurų valstybės (valstybės perduotoms savivaldybėms) funkcijoms vykdyti lėšos, 47,4 tūkst. eurų valstybės lėšos akredituotiems vaikų dienos centrams, 143,4 tūkst. eurų savivaldybės biudžeto laisvas lėšų likutis.

60,0 tūkst. eurų seniūnijoms, iš jų: 59,0 tūkst. eurų biudžeto lėšos ir 1,0 tūkst. eurų savivaldybės biudžeto laisvas lėšų likutis.

1 833,3 tūkst. eurų Socialinių paslaugų centrui, iš jų: 180,6 tūkst. eurų ES lėšos, 146,7 tūkst. eurų valstybės (valstybės perduotoms savivaldybėms) funkcijoms vykdyti lėšos, 1 168,9 tūkst. eurų biudžeto lėšos, 6,1 tūkst. eurų valstybės lėšos socialinių paslaugų šakos kolektyvinės sutarties įsipareigojimams įgyvendinti, 223,1 tūkst. eurų įmokos už paslaugas, 34,4 tūkst. eurų pajamų lėšų likutis ir 73,5 tūkst. eurų savivaldybės biudžeto laisvas lėšų likutis.

**06 Sveikatos apsaugos programai** skiriama 485,2 tūkst. eurų.

99,8 tūkst. eurų Savivaldybės administracijai, iš jų: 3,9 tūkst. eurų valstybės (valstybės perduotoms savivaldybėms) funkcijoms vykdyti lėšos, 10,5 tūkst. eurų ES lėšos projektų vykdymui, 1,0 tūkst. eurų valstybės lėšos projektams vykdyti, 45,2 tūkst. eurų savivaldybės lėšos, 26,0 tūkst. eurų Aplinkos apsaugos rėmimo specialiosios programos lėšos, 13,2 tūkst. eurų Aplinkos apsaugos rėmimo specialiosios programos lėšų likutis.

385,4 tūkst. eurų Visuomenės sveikatos biurui, iš jų: 380,9 tūkst. eurų valstybės (valstybės perduotoms savivaldybėms) funkcijoms vykdyti lėšos, 3,9 tūkst. eurų biudžeto lėšos, 0,5 tūkst. eurų ES lėšos projektams vykdyti, 0,1 tūkst. eurų valstybės lėšos projektams vykdyti.

**07 Aplinkos apsaugos programai** skiriama 1 350,1 tūkst. eurų.

216,5 tūkst. eurų ES lėšos, 768,4 tūkst. eurų savivaldybės biudžeto lėšos (iš jų: 681,0 tūkst. eurų komunalinių atliekų surinkimui ir sutvarkymui, 59,0 tūkst. eurų aplinkos teršimo mažinimui), 154,0 tūkst. eurų Aplinkos apsaugos programos lėšos, 103,9 tūkst. eurų Aplinkos apsaugos rėmimo specialiosios programos lėšų likutis ir 107,3 tūkst. eurų savivaldybės biudžeto laisvas lėšų likutis.

**08 Ekonominio konkurencingumo didinimo programai** skiriama 2 408,1 tūkst. eurų.

2 322,5 tūkst. eurų Savivaldybės administracija, iš jų: 276,8 tūkst. eurų savivaldybės biudžeto lėšos (iš jų – 40,0 tūkst. eurų smulkaus ir vidutinio verslo rėmimui), 453,0 tūkst. eurų valstybės (perduotoms savivaldybėms) funkcijoms vykdyti lėšos, 571,9 tūkst. eurų ES lėšos, 100,8 tūkst. eurų valstybės lėšos projektams vykdyti, 920,0 tūkst. eurų valstybės investicijų programos lėšos (VIP).

85,6 tūkst. eurų Ėriškių kultūros centrui, iš jų: 65,0 tūkst. eurų ES lėšos, 11,5 tūkst. eurų valstybės lėšos projektams vykdyti, 9,1 tūkst. eurų savivaldybės biudžeto lėšos.

Finansų skyriaus vedėja Šarūnė Karalevičienė